***GJYKATA E RRETHIT GJYQËSOR DIBËR***

|  |
| --- |
| ***ANALIZAVJETORE******2022*** |

***Përmbajtja***

1. [*HYRJE*](#_bookmark0) *3*
2. [*VEPRIMTARIA E GJYKATËS GJATË VITIT 2022*](#_bookmark1) *4*
	1. [*Ngarkesa dhe lloji i çështjeve gjyqësore..............................................................................*](#_bookmark2)*........4*
	2. [*Norma e zgjidhjes/likujdimit të çështjeve...........................................................................*](#_bookmark3)*.........5*
	3. [*Shpejtësia në gjykimin e çështjeve civile dhe*](#_bookmark4)[*penale.....................................*](#_bookmark5)*...........................14*
3. [*4. Ngarkesa në çështje për çdo gjyqtar...............................................*](#_bookmark6)*..........................................17*
	1. [*Kontrolli gjyqësor nga një gjykatë më e lartë..........................................................*](#_bookmark7)*..........................18*
	2. [*Heqjet dorë dhe përjashtimi i gjyqtarit nga shqyrtimi gjyqësor*](#_bookmark8) *...............................................19*
4. [*MENAXHIMI I LËVIZJES SË ÇËSHTJEVE GJYQËSORE ....... ..20.*](#_bookmark9)
	1. [*Mbikqyrja e progresit të çështjeve*](#_bookmark10) *..................................................................................20*
	2. [*Sistemi elektronik i menaxhimit të çështjeve gjyqësore (ICMIS)*](#_bookmark11)*......................................20*
	3. *Shorti elektronik...................................................................................................................................21*
	4. *Përdorimi i sistemit audio në gjykatë .................................................................................................22*

[*IV. ADMINISTRIMI I GJYKATËS DHE FUNKSIONIMI I PERSONELIT NDIHMËS*](#_bookmark12) *24*

* 1. [*Organika dhe burimet njerëzore*](#_bookmark13) *.....................................................................................24*
	2. [*Aksesi në gjykatë, transparenaca dhe marrëdhënia me median dhe publikun.....................*](#_bookmark15)*...25*

[*V. OBJEKTIVAT E GJYKATËS PËR VITIN NË VIJIM*](#_bookmark16)*..............................................................30*

**I. HYRJA**

Nëpërmjet këtij raportimi vjetor synohet pasqyrimi dhe analiza e thelluar e gjithë veprimtarisë gjyqësore dhe administrative që ka kryer Gjykata e Rrethit Gjyqësor Dibër gjatë vitit 2022, me qëllim nxjerrjen e përfundimeve në lidhje me sa është arritur në raport me objektivat e vendosura një vit më parë si dhe evidentimin e problematikave të cilat mund dhe duhet të përmirësohen për vitin 2023. Nëpërmjet kësaj analize pasqyrohet në mënyrë të përmbledhur veprimtaria e trupës gjyqësore, organeve drejtuese të Gjykatës, si dhe të administratës së saj.

Gjykata e Rrethit Gjyqësor Dibër ka në organikën e saj 4 (katër) gjyqtarë dhe gjatë vitit 2022 në këtë gjykatë kanë ushtruar funksionin 4 (katër) gjyqtarë. Edhe për vitin 2022 organizimi i punës së trupës gjyqësore është bërë pa u ndarë në dhoma/seksione penale/civile, për shkak të numrit të vogël të gjyqtarëve në organikë. Për të njëjtën arsye, në zbatim të detyrimit që buron nga neni 28/2 i Kodit të Drejtësisë Penale për të Mitur dhe Udhëzimit Nr. 79, datë 30.05.2019 të Këshillit të Lartë Gjyqësor, të katërt gjyqtarët e kësaj Gjykate gjykojnë çështjet penale me të mitur në konflikt me ligjin ose të mitur viktimë nga vepra penale, pasi nuk ka gjyqtarë të specializuar. Megjithatë secili nga gjyqtarët ka kryer një sërë trajnimesh pranë Shkollës s ëmagjistraturës, për tema të veçanta që kanë lidhje me këtë kategori çështjesh.

Në fokus të të gjithë veprimtarisë së Gjykatës së Rrethit Gjyqësor Dibër, për vitin 2022 ka qenë garantimi i një procesi të rregullt ligjor për të gjithë pjesëmarrësit , si e drejtë themelore dhe detyrim kushtetues. Po ashtu, prioritet në veprimtarinë e kësaj gjykate kanë qenë rritja e besimit të publikut në dhënien e drejtësisë, nëpërmjet sigurimit të aksesit në gjykatë dhe përfitimit të informacionit të plotë e të shpejtë nga ana e qytetarëve.

Raporti i analizës është konceptuar në dy pjesë:ku në pjesën e parë do të gjeni të pasqyruar në formë tabelash rezultatet e shërbimit gjyqësor në gjykatë,me të gjithë komponentët;volum,shpejtësi gjykimi dhe cilësi,si dhe një vështrim krahasues me vitin paraardhës,ndërsa në pjesën e dytë të tij, do të gjeni të paraqitur një përshkrim të përgjithshëm të veprimtarisë së institucionit tonë,sa i përket organizimit të brendshëm dhe marrëdhënieve me të tretët.

**II. VEPRIMTARIA E GJYKATËS**

* 1. **Ngarkesa dhe lloji i çështjeve gjyqësore**

Për periudhën 01 Janar 2022 deri në 31 Dhjetor 2022 në Gjykatën e Rrethit Gjyqësor Dibër janë shqyrtuar në total 1804 çështje nga të cilat 232 të mbartura nga viti 2021 dhe 1572 të regjistruara të reja për vitin 2022. Nga këto, janë gjykuar (përfunduar gjykimi) në total 1403 çështje nga të cilat 839 me lëndë penale ku përfshihen çështje penale themeli, penale të posaçme, kërkesa penale gjatë hetimeve paraprake, në seancë paraprake dhe gjatë fazës së ekzekutimit dhe 564 lëndë civile ku përfshihen çështje civile dhe familjare.

*Tabela 1: Volumi i çështjeve*

|  |  |
| --- | --- |
| Volumi i çështjeve viti 2022 | Numri |
| Çështje të gjykuara | 1403 |
| Çështje të mbartura nga viti 2021 |  232 |
| Çështje të shqyrtuara | 1804 |
| Çështje të regjistruara të reja në vitin 2022 | 1572 |

*Tabela 2: Tendenca e ngarkesës në vite*

|  |  |  |  |
| --- | --- | --- | --- |
| Viti | Çështje të regjistruara | Çështje të gjykuara | Çështje të mbartura |
| 2020 |  1694 |  1408 |  286 |
| 2021 |  1793 |  1561 |  232 |
| 2022 |  1804 |  1403 |  401 |
|  |  |  |  |

Nga analiza e të dhënave statistikore sa më sipër evidentohet tendenca në rritje e numrit të çështjeve gjyqësore të regjistruara. Në vitin 2022 në gjykatën e Rrethit Gjyqësor Dibër janë regjistruar 11 çështje me tepër krahasuar me vitin 2021.

Ndërkohë nga krahasimi i këtyre të dhënave konstatohet se për vitin 2022 kemi më pak çështje të përfunduara se në vitin 2021. Ky element ka ndikuar që edhe numri i çështjeve të mbartura nga viti 2022 të jetë më i madh se vitet parardhëse. Në diferencën e çështjeve të përfunduara ka ndikuar disa elementë; së pari bojkotimi i seancave gjyqësore nga Avokatët për periudhën Qershor-Shtator 2022, fakt që passolli edhe shtyrjen e pjesë më të madhe të seancave gjyqësore. Si rezultat, një pjesë e çështjeve nuk ka qenë e mundur të përfundohen brenda afateve. Së dyti, ka ndikuar fakti që në javët e fundit të muajit Dhjetor ka një rritje të çështjeve të regjistruara, ku pjesa me e madhe e tyre janë kërkesa penale të depozituara nga Prokuroria; së treti, pamundësia e njoftimeve të palëve pasi nuk ka patur adresa të sakta, për shkka edhe të lëvizjeve demografike të popullsisë ose edhe për shkak të ftuesve gjyqësore apo shërbimit postar nuk është bërë i mundur njoftimi i palëve. Gjithashtu, me qëllim garantimin e procesit të rregullt ligjor nga ana e gjyqtarëve janë ezauruar të gjitha hapat që parashikohen si në Kodin e Procedurës Penale ashtu edhe në Kodin e Procedurës Civile, deri në njoftimin me shpallje të palëve, fakt që ka sjellë edhe pamundësinë e përfundimit të çështjeve në një raport më të lartë.

* 1. **Norma e zgjidhjes/likujdimit të çështjeve**

*Për të gjitha çështjet e shqyrtuara në gjykatë në vitin 2022 norma përfundimit/likujdimit të çështjeve “Clearance rate” është 77 %.*

Norma e zgjidhjes/likuidimit të çështjeve “Clearance rate”, (që është raporti i thjeshtë i dalë nga pjestimi ndërmjet çështjeve të zgjidhura me çështjet e reja të regjistruara brenda një periudhe vjetore, i shprehur në përqindje), në vitin 2022 është 77 %.

CR= (1403)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑔𝑗𝑦𝑘𝑢𝑎𝑟𝑎

 (1804)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑟𝑒𝑗𝑎 ∗ 100 = 77%

*Për të gjitha çështjet e natyrës penale për vitin 2022 norma e përfundimit/likujdimit të çështjeve “Clearance rate” është 85 %*

𝐶𝑅𝑝𝑒𝑛𝑎𝑙𝑒 =

(839)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑔𝑗𝑦𝑘𝑢𝑎𝑟𝑎

(981)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑟𝑒𝑗𝑎 ∗ 100 = 85%

*Për të gjitha çështjet e natyrës civile për vitin 2022 norma e përfundimit/likujdimit të çështjeve “Clearance rate” është 68 %*

𝐶𝑅𝑐𝑖𝑣𝑖𝑙𝑒 =

(564)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑔𝑗𝑦𝑘𝑢𝑎𝑟𝑎

(823)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑟𝑒𝑗𝑎 ∗ 100 = 68%

Nëpërmjet normës së zgjidhjes së çështjeve përcaktohet aftësia në tërësi e gjykatës për zgjidhjen e çështjeve gjyqësore, nëpërmjet raportit të çështjeve të zgjidhura me çështjet e regjistruara për periudhën konkrete. Nga krahasimi i normës së zgjidhjes së çështjeve penale dhe civile, konstatohet se për gjykatën tonë ka një normë më të lartë të zgjidhjes së çështjve penale në raport me ato civile. Për këto të fundit rezulton një normë likujdimi 68%, tregues jo shumë pozitiv. Po ashtu, norma e likujdimit të çështjeve në total është e mirë, por vlerësojmë se duhet të tregohet më shumë kujdes dhe menaxhim më aktiv në qarkullimin e çështjeve të të gjitha kategorive.

* + 1. **Çështje penale**

Në Gjykatën e Rrethit Gjyqësor Dibër janë gjykuar në total 677 çështje penale, prej të cilave një numër i shume i vogël janë me trup gjykues të përbërë nga tre gjyqtarë dhe pjesa tjetër janë gjykuar me trup gjykues me një gjyqtar.

Ndryshimet e nenit 13 të Kodit të Procedurës Penale, të vitit 2017, lidhur me rritjen e maksimumit të dënimit penal nga 7 vjet në 10 vjet, për çështjet që gjykohen me tre gjyqtarë, kan sjellë si pasojë edhe uljen e ndjeshme të numrit të çështjeve penale të cilat duhet të gjykohen nga tre gjyqtarë.

*Tabela 3: Çështjet Penale*

|  |  |  |  |
| --- | --- | --- | --- |
| **Numër** | **Natyra e çështjeve** | **Numri i çështjeve në vitin 2021** | **Numri i çështjeve në vitin 2022** |
| 1 | Penale themeli | 266 | 309 |
| 2 | Kërkesa penale | 652 | 672 |

Në lidhje me vendimmarrjen e gjykatës në çështjet e natyrës penale themeli, rezulton se janë dënuar në total 316 persona, nga të cilët 12 femra dhe 304 meshkuj. Për 3 persona gjykata ka dhënë vendim pafajësie, ndërsa për 4 persona gjykata ka vendosur pushimin e çështjes penale. Nga krahasimi i të dhënave të vitit 2022 me vitin parardhës, evidentohet fakti se kemi një numër prej 83 të dënuarish më tepër, çka tregon një shkallë më të lartë të kriminalitetit. Po ashtu konstatohet se janë dhënë më pak vendime pafajësie dhe pushimi në raport me vitin 2021.

*Tabela 4: Vendimmarja e Gjykatës*

|  |  |  |
| --- | --- | --- |
| **Të dënuar** | **Për vitin 2021** | **Për vitin 2022** |
| Totali të dënuar |  233 | 316 |
| Totali pafajësi |  8 | 3 |
| Pushuar |  6 | 4 |

*Tabela 5: Çështje të gjykuara sipas figurës së veprës penale*

|  |  |  |  |  |
| --- | --- | --- | --- | --- |
| **Nr.** | **Figura e veprës penale** | **Neni** |  | **Për vitin 2022** |
| 1. | Vrasje me dashje | Neni 76 |  | 2 |
| 2. | Vrasje me paramendim | Neni 78 |  | 3 |
| 3.4.5. | Vrasje në rrethana cilësueseVrasje në rrethana cilësuesePlagosje e rëndë me dashje | Neni 79Neni 79/cNeni 88  |  | 121 |
| 6. | Vjedhja me dhunë | Neni 139 |  | 1 |
| 7. | Dhuna në familje | Neni 130/a |  | 30 |
| 8.9.10.11.12. | VjedhjaVjedhja me armëMashtrim me sigurime Shkatërrim i pronës Kontrabandë me mallra të tjera  | Neni 134Neni 140Neni 145 Neni 150Neni 174  |  | 202213 |
| 13.14. | Fshehja e të ardhuraveMospagimi i taksave dhe tatimeve | Neni 180Neni 181 |  | 61 |
|  |
| 15.16.17. | Falsifikimi i dokumentaveFalsifikim kompjuterikFalsifikimi i letërnjoftimeve, pasaportave ose vulave | Neni 186Neni 186/aNeni 189 |  | 623 |
| 18. | Ndërtimi i paligjshëm | Neni 199/a |  | 21 |
| 19.20.21. | Kundërshtimi i punonjësit të policisë së rendit publikKorrupsioni aktiv i personave që ushtrojnë funksione publikeShpërdorimi i detyrës | Neni 236/2Neni 244Neni 248 |  | 223 |
| 22.23. | Mbajtja pa leje dhe prodhimi i armëve, armëve shpërthyese dhe i municionitProdhimi, mbajtja, blerja apo shitja pa lejë e armëve të ftohta | Neni 278Neni 279 |  | 71 |
| 24. | Prodhim dhe shitja e narkotikëve | Neni 283 |  | 2 |
| 25.26. | Kultivim i narkotikëveÇelja e llogarive anonime | Neni 284Neni 287/a |  | 12 |
| 27. | Shkelja e rregullave të qarkullimit rrugor | Neni 290 |  | 7 |
| 28.29. | Drejtimi i automjetit në mënyrë të parregulltMoskallëzim Krimi | Neni 291Neni 301 |  | 501 |
| 30.31.32. | Largimi i të burgosurit nga vendi i qëndrimitKanosjePlagosje e lehtë me dashje | Neni 323Neni 84Neni 89 |  | 514 |
| 33.34. | Dëmtime të tjera me dashjePerndjekja  | Neni 90Neni 121 |  | 13 |
| 35. | Mosdhënie e mjeteve për jetesë | Neni 125 |  | 1 |
| 36. | Prerja e paligjshme e pyjeve | Neni 205 |  | 6 |
| 37. | Mosbindje ndaj urdhërit të punonjësit të policisë së rendit publik | Neni 242 |  | 1 |
| 38.39. | Përdorimi me keqdashje i thirrjeve telefonikeKalimi i paligjshëm i kufirit shtetëror | Neni 274Neni 297 |  | 343 |

Sipas të dhënave të mësipërme statistikore rezulton se kriminaliteti në Rrethin Gjyqësor të Dibër karakterizohet nga një larmishmëri veprash penale duke përfshirë si veprat penale me rrezikshmëri të ulët shoqërore ashtu edhe ato me rrezikshmëri të lartë. Veprat penale më të përhapuara në vitin 2022 janë veprat penale “Drejtimit automjetit në mënyrë të parregullt”, pa leje drejtimi ose në gjendje të dehur, “Dhuna në familje”, ndjekur nga “Kalimi i paligjshëm i kufirit shtetëror”,“Ndërtimi i paligjshëm”dhe “Vjedhja”. Në lidhje me këto kategori veprash penale, vihet re një rritje e rasteve dhe për këtë shkak institucionet shtetërore duhet të rrisin nivelin e kontrollit me qëllim parandalimi.

Për veprën penale të parashikuar ngë neni 297 i Kodit Penal konstatohet se pjesa më e madhe kryhet për shkaqe ekonomike, për shkka të pamundësisë për të siguruar të ardhura ne vendbanimet e tyre. Rëndësi të veçantë, për vetë natyrën e kësaj vepre paraqet “Dhuna në familje”, dhe nga statistikat evidentohet se për vitin 2022 ka pëfunduar gjykimi për 30 të tilla. Nga këto të dhëna konstatohet se fenomeni i dhunës në familje vazhdon të mbetet shqetësues. Rezulton se viktimat e dhunës në familje në të shumtën e rasteve kërkojnë urdhër të menjëhershëm mbrojtje/urdhër mbrojtje më tepër sesa ndjekjen penalisht të autorit, çka do të thotë se numri i rasteve të ndjekjes penale për këto vepra në fakt pasyqron një numër më të vogël nga fakti në realitet. Në këtë aspekt, është e domosdoshme marrja e masave shtesë nga institucionet përkatëse për përmirësimin e situatës dhe me qëllim final pakësimin sa më tepër të numrit të viktimave të dhunës.

Po ashtu, shqetësues mbetet edhe numri i lartë i veprave penale të vjedhjes qofshin këto të konsumuara apo të mbetura në tentativë. Nga të dhënat që administron gjykata, konstatohet se për vitin 2022 janë dënuar disa herë të njëjtit persona, përsëritës. Vjedhjet kanë të bëjnë kryesisht me vjedhje të kromit në subjektet minerare në Bashkinë Bulqizë.

*Tabela 6: Llojet e dënimeve të dhëna*

|  |  |  |
| --- | --- | --- |
| **Lloji i dënimit** | **Për vitin 2021** | **Për vitin 2022** |
| Me gjobë | 29 | 68 |
| Burgim deri në 2 vjet | 47 | 95 |
| Burgim nga 2 deri në 5 vjet | 20 | 14 |
| Burgim nga 5 deri në 10 vjet | 7 | 10 |
| Burgim nga 10 deri në 25 vjet | 11 | 3 |
| Burgim i përjetshëm | - | - |
| **TOTAL** | **114** | **190** |

Nga krahasimi i të dhënave të vitit 2022 me vitin parardhës evidentohet një dyfishim i dënimeve me gjobë dhe atyre me burgim deri në dy vjet, kjo në proporcion edhe me llojin e veprave penale. Ndërkohë kemi një numër më të vogël dënimesh me burgim nga 10 deri në 25 vjet burgim, çka tregon në mënyrë indirekte edhe rënien e këssaj kategorie veprash penale.

*Tabela 7: Dënimet alternative*

|  |  |  |
| --- | --- | --- |
| **Lloji i dënimit** | **Për vitin 2021** | **Për vitin 2022** |
| Gjysëm liria(neni 58 i Kodit Penal)Pezullimi i ekzekutimit të dënimit me burgim dhe vënia në provë (neni 59 i K.Penal) | -113 | 1116 |
| Punë në interes publik (neni 63 i K.Penal) | 6 | 7 |
| **TOTAL** | **119** | **124** |

Për shkak dhe të nivelit të ulët të rrezikshmërisë së veprave penale numri i dënimeve alternative është i konsiderueshëm dhe dënimi alternativ më i aplikuar është ai i pezullimit të dënimit me burgim dhe vënien në provë, i ndjekur nga kryerja e një pune me interes publik pa shpërblim. Për vitin 2022 rezulton që në një rast të jetë aplikuar dënimi alternativ i gjysmëlirisë.

Nga analiza e të dhënave të vitit 2022 rezulton se çështjet janë gjykuar kryesisht me aplikimin e ritit të gjykimit të shkurtuar, përveç atyre në të cilat të pandehurit janë gjykuar në mungesë. Një numër shumë i vogël, gati i pakonsiderueshëm është ai içështjeve në të cilat gjykimi i zakonshëm është kërkuar nga vetë të pandehurit. Po ashtu,për vitin 2022 konstatohet se në disa raste është aplikuar gjykimi i drejtpërdrejtë, kryesisht në veprat penale “Drejtim automjeti në mënyrë të parregullt”. Ndërkohë në numër të vogël, gati të pakonsiderueshëm kanë qenë rastet kur janë aplikuar lloje të tjera të gjykimeve të posaçme si “Urdhëri penal” dhe “Marrëveshja për pranimin e fajësisë”.

* + 1. **Kërkesa penale**

Gjatë vitit 2022 janë gjykuar 477 çështje të natyrës kërkesa penale, ku përfshihen kërkesat në fazën e hetimeve paraprake si vleftësim arresti/ndalimi dhe caktim mase sigurimi personal, lejim përgjimi etj.

*Tabela 8: Masat e sigurimit personal*

|  |  |  |
| --- | --- | --- |
| **Lloji i masës së sigurimit personal** | **Për vitin 2021** | **Për vitin 2022** |
| Arresti në burg | 58 |  68 |
| Arresti në shtëpi | 41 | 38 |
| Detyrim për t’u paraqitur | 57 | 52 |
| Shtrimi i përkohshëm | 1 | 9 |
| Ndalimi i daljes jashtë shtetit | - | - |
| Vendosje nën mbikëqyrje të prindërit (Ligji Nr. 37/2017) | - | - |
| Pezullim nga detyra | - | - |
| **TOTALI** | **157** | **167** |

Nga të dhënat statistikore të parashtruara më lart mund të konkludojnë që në vitin 2022, krahasuar me vitin 2021, ka pasur një rritje të lehtë të kërkesave për vleftësiminin e arrestit/ndalimit dhe caktimin e masës së sigurimit personal, me 10 të tilla më tepër. Gjithashtu, duhet të sqarojmë se ka një mospërputhje midis numrit të kërkesave të shqyrtuara dhe numrit të masave të sigurimit personal të caktuara, kjo për shkak se në një kërkesë mund të ishin disa persona të arrestuar apo të ndaluar.

Nga treguesit e mësipërm rezulton se masat e sigurimit më të aplikuara nga gjykata kanë qenë “Arresti me burg”, ndjekur nga “Detyrim për t’u paraqitur në policinë gjyqësore” dhe “Arresti në shtëpi”.Masat e parashikuara nga neni 238 i Kodit të Procedurës Penale kanë pësuar një rritje për vitin 2022, krahasuar me viin paraardhës, ndërkohë që për dy llojet e tjera të masave ka një rënie të lehtë.

Po ashtu, nga të dhënat statistikore evidenohet një rritje e numrit të masave “Shtrim në spital psikiatrik”, për shkak të gjendjes mendore të personave nën hetim nga 1 rast i vetëm në vitin 2021, në 9 raste për vitin 2022. Nisur nga ky tregues, edhe në këtë aspekt, institucionet përkatëse shtetërore duhet të marrin masat e nevojshme me qëllim trajtimin e të sëmurëve ë në rastin konkret janë persona nën hetim, me qëllim parandalimin e kryerjes prej tyre të veprave penale të rënda lidhur me jetën apo shëndetin e tyre apo të personave të tjerë anëtarë të familjes apo jo.

Ndër kërkesat penale të gjykuara gjatë vitit 2022 një numër të konsiderueshëm e përbëjnë kërkesat paraprake me objekt “Dergim në gjyq” apo “Pushim çështjeje”, gjithsej 477 kërkesa nga të cilat 54 të mbartura nga vitit 2021 dhe 423 të regjistruara të reja për vitin 2022. Nga këto kërkesa gjykata për 146 prej tyre ka vendosur dërgimin në gjyq, për 114 ka vendosur pushimin, për 9 kërkesa ka vendosur kthimin e akteve për plotësim hetimesh prokurorit. Edhe në këtë kategori kërkesash konstatohet se një numër i konsiderueshëm janë mbartur për vitin 2023, kjo për shkak sidomos të faktit sepse rreth 100 të tilla janë regjistruar vetëm në muajin Dhjetor. Gjithashtu në këtë element ka ndikuar edhe pamundësia e njoftimeve në disa raste. Në kuadër të garantimit të një procesi të rregullt ligjor, gjykata ka bërë përpjekjet maksimale për të respektuar afatet e parashikuara në Kodin e Procedurës Penale. Megjithatë, pasaktësia e adresave dhe lëvizja e popullsisë nga një vend në tjetrin janë bërë shkak që disa herë të ndiqen edhe hapat proceduriale të njoftimit me shpallje qoftë për të pandehurin apo për viktimat e veprës penale. Si rrjedhojë, është dashur kohë më e gjatë, përtej afatit 30 ditor të parashikuar në K.Pr.Penale për kryerjen e njoftimeve efektive.

* + 1. **Çështje civile**

Për vitin 2022 në Gjykatën e Rrethit Gjyqësor Dibër janë gjykuar gjithësej 767 çështje

civile, nga të cilat 661 civile themeli. Nga analiza e të dhënave statistikore konstatohet një numër më i ulët çështjesh civile për vitin 2022, përkatësisht prej 108 çështje civile themeli dhe kërkesa civile, krahasuar me vitin 2021.

Shqetësim mbeten dhe çështjet civile të kthyera me të meta, për shkak të mosplotësimit në kohë nga palët ndërgjyqëse të të metave të kërkesës/kërkesëpadisë, sidomos përsa i përket formës së akteve provuese dhe pagimit të taksës gjyqësore. Megjithatë, konstatohet se në vitin 2022 masat administrative të marra për plotësimin e të metave të kërkesëpadisë/kërkesës kanë pasur ndikim pozitiv në ndërgjegjësimin e palëve. Në lidhje me çështjet e pushuara, shkak kryesor mbetet mosparaqitja e paditësit/kërkuesit dhe tërheqja nga gjykimi i padisë/kërkesës, ndërsa rastet e padisë që nuk mund të ngrihet janë të pakta.

Në zbatim edhe të vendimit të KLD-së Nr. 238/1/a, datë 24.12.2008 “Për procedurat e ndarjes me short të çështjeve gjyqësore”, çështjet e pushuara apo të kthyera me të meta kur janë riparaqitur për shqyrtim në gjykatë i kanë kaluar automatikisht të njëjtit gjyqtar që ka vendosur më parë.

Në zbatim edhe të vendimit të KLD-së Nr. 238/1/a, datë 24.12.2008 “Për procedurat e ndarjes me short të çështjeve gjyqësore”, çështjet e pushuara apo të kthyera me të meta kur janë riparaqitur për shqyrtim në gjykatë i kanë kaluar automatikisht të njëjtit gjyqtar që ka vendosur më parë

*Tabela 9: Çështje civile (me palë kundërshtare)*

|  |  |  |
| --- | --- | --- |
| Lloji i çështjes | Për vitin 2022 |  |
| Padi pronësie | 35 |  |
| Padi për kërkimin e sendit | 31 |  |
| Padi për shkaktimin e dëmit | 36 |  |
| Padi për përmbushjen e detyrimit | 16 |  |
| Padi pjestim sendi | 11 |  |
| Kundërshtimi i veprimeve përmbarimore  | 11 |  |
| Marrëdhënie pune | 34 |  |
| Zgjidhje martese  | 318 |  |
| Kundërshtim atësie | 6 |  |
| Njohje atësie  | 5 |  |
| Shfuqizim/Ndryshim akti administrativ | 6 |  |
| Padi të tjera | 55 |  |
| Familjare të tjera | 8 |  |
| TOTALI  | 668 |  |

Nga të dhënat statistikore më lart rezulton se për vitin 2022 ngarkesën më të madhe të çështjeve civile e përbëjnë ato me objekt “zgjidhje martese” dhe ato të që kanë të bëjnë me pronësinë, këto të fundit për shkak të problemeve të shkaktuara si pasojë e mos azhornimit në sistem të të dhënave. Nënkategori e çështjeve civile janë edhe kërkesat civile pa palë kundërshtare si vërtetim fakti juridik, lëshim urdhër ekzekutimi, lëshim autorizimi për tjetërsim pasurie, kërkesë për deklarim falimenti të shoqërive tregtare, kërkesa për ndryshimin e numrit të ortakëve si dhe kërkesa të tjera. Në këtë nënkategori, ngarkesën me të madhe të çështjeve e ërbëjnë kërkesat për lëshimin e urdhërave të ekzekutimit, në total 134 kërkesa, të ndjekura nga kërkesat për ërtetimin e vjetërsisë në punë. Në lidhje me këto të fundit, evidentohet një rënie e numrit në krahasim me vitin 2021, për shkak edhe të njohjes së një pjese të viteve të punës me ndryshimet në aktet ligjore dhe nënligjore lidhur me përfitimin e pensioneve në Republikën e Shqipërisë.

* 1. **Shpejtësia në gjykimin e çështjeve civile dhe** **penale**

 *Tabela 10: Kohëzgjatja e gjykimeve penale*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Afati/Çështje penale**  | **< 6 muaj**  | **Në %** | **6-12 muaj** | **Në %** | **1-2 vjet** | **Në %** | **> 2 vite** | **Në %** | **TOTALI** |
| **Viti 2021** | **675** | **84%** | **117** | **15%** | **9** | **1%** | **4** | **0%** | **805** |
| **Viti 2022** | **616** | **91%** | **27** | **4%** | **33** | **5%** | **1** | **0%** | **677** |

*Tabela 11: Kohëzgjatja e gjykimeve civile*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Afati /çështje civile** | **< 6 muaj**  | **Në %** | **6-12 muaj** | **Në %** | **1-2 vjet** | **Në %** | **> 2 vite** | **Në %** | **TOTALI** |
| **Viti 2021** | **682** | **90%** | **53** | **7%** | **15** | **2%** | **6** | **1%** | **756** |
| **Vitit 2022** | **512** | **91%** | **43** | **8%** | **7** | **1%** | **2** | **0%** | **564** |

Gjykata ka përcaktuar si objektiv të brendshëm të saj gjykimin e çështjeve duke moskaluar afatin 2 vjeçar të gjykimit, në respektim të jurisprudencës së Gjykatës Europiane të të Drejtave të Njeriut dhe të afateve të gjykimit të cështjeve sipas kategorisë më cilësore “A” të CEPEJ (Time Frames “A”). Nga sa më lart, rezulton se në pjesën më të madhe gjykimet janë zhvilluar brenda afateve orientuese për kohëzgjatjen shqyrtimit gjyqësor, kjo dhe për shkak të ngarkesës së pakët të gjyqtarëve. Rezulton se janë përmbushur plotësisht afatet e gjykimit të çështjeve sipas kategorisë më cilësore “A” të CEPEJ (Time Frames “A”).

Konkretisht, pjesa më e madhe e numrit të çështjeve penale dhe civile nuk kanë zgjatur më shumë se 6 muaj. Si shkak i kohëzgjatjes së gjykimit mbi 6 muaj mund të evidentojmë ezaurimin e mënyrave të njoftimit për palët në gjykimet civile dhe të të pandehurit në gjykimet penale, përfshirë edhe atë me atë të letërporosisë.

Për çështjet e natyrës civile, të cilat kanë zgjatur mbi një vit, si shkak mund të evidentojnë: i.) njoftimi i njërës prej palëve për gjykimin me letërporosi dhe kohëzgjatja për ekzekutimin e letërporosisë apo njoftimi me shpallje publike, sidomos kur janë disa të paditur; ii.) pezullimi i gjykimit deri në zgjidhjen e një çështje tjetër gjyqësore, apo rastet e tjera të pezullimit të parashikuara në ligj; iii.) në gjykimet e pjestimit të pasurisë së paluajtshme mosvazhdimi i gjykimit në fazën e dytë të pjestimit deri në marrjen formë të prerë të vendimit të gjykatës për fazën e parë të pjestimit; iv.) shkaqe objektive për zëvëndësimin e gjyqtarëve të çështjes si heqje dorë etj., dhe për rrjedhim rifillimi i gjykimit; v.) kryerja e akteve të ekspertimit; vi.) shqyrtimi njëkohësisht i padisë dhe i kundërpadisë.

Në vijim të këtij arsyetimi faktorët që ndikojnë në shpejtësinë e gjykimit për vitin 2021 mund të klasifikohen si të jashtëm dhe si të brendshëm të tillë si: i.) sistemi i shërbimit postar të njoftimeve; ii.) mungesa e një sistemi të saktë adresash; iii.) mungesa e njohurive procedurale të punonjësve të postës që kryejnë njoftimet për llogari të Gjykatës; iv.) sjellja e palëve ndërgjyqëse si mosparaqitja e palëve në gjykim, paraqitja e kërkesave për shtyrje të seancës, nisur nga pjesëmarrja në gjykim tjetër, vështirësitë për t’u paraqitur si pasojë e situatës së pandemisë etj.; v.) vështirësia e palëve për të siguruar dhe paraqitur provat e caktuara të cilat ndodhen pranë institucioneve shtetërore, dhe në disa raste vetë këto institucione përmbushin me vonesë urdhërat e gjykatës; vi) delegimet e gjyqtarëve në gjykata të tjera; vii.) rritja e numrit dhe e llojit të veprimeve procedurale të gjyqtarit në zbatim të ndryshimeve ligjore; dhe viii.) në gjykimet penale shkak është dhe se pranë Prokurorisë së Gjykatës së Rrethit Gjyqësor Dibër ushtron funksionet vetëm një prokuror, i cili njëkohësisht duhet të kryeje veprimet hetimore dhe të marrë pjesë në seanca gjyqësore.

Shkaqet e shtyrjes së seancave dhe zhvillimit të seancave joproduktive janë diskutuar rregullisht në të gjitha mbledhjet periodike me gjyqtarët me qëllim dhe duke sjellur në vijim marrjen e masave për reduktimin e tyre.

Koha e nevojshme për përfundimin/likujdimin e çështjeve (Case Disposition Time), civile dhe penale, për vitin 2022 është 91 ditë. Për çështjet civile koha nevojshme për përfundimin/likujdimin e çështjeve është 167 ditë, ndërsa për çështjet penale është 132 ditë.

*Për të gjitha çështjet e shqyrtuara në vitin 2022 koha përfundimit/likujdimit të çështjeve “Case Disposition Time” është 91 ditë.*

*DT=* (352)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑝𝑎𝑔𝑗𝑦𝑘𝑢𝑎ra

 (1403)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑔𝑗𝑦𝑘𝑢𝑎𝑟𝑎 ∗ 365 = 91 𝑑𝑖𝑡*ë*

*Për të gjitha çështjet e natyrës civile në vitin 2022 koha përfundimit/likujdimit të çështjeve “Case Disposition Time” është 167 ditë.*

𝐷𝑇𝑐𝑖𝑣𝑖𝑙𝑒 =

(259)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑝𝑎𝑔𝑗𝑦𝑘𝑢𝑎𝑟𝑎

(564)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑔𝑗𝑦𝑘𝑢𝑎𝑟𝑎 ∗ 365 = 167 𝑑𝑖𝑡*ë*

*Për të gjitha çështjet e natyrës penale në vitin 2022 koha përfundimit/likujdimit të çështjeve “Case Disposition Time” është 132 ditë*

𝐷𝑇𝑝𝑒𝑛𝑎𝑙=

(304)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡*ë* 𝑝𝑎𝑔𝑗𝑦𝑘𝑢𝑎𝑟𝑎

(839)𝑛𝑢𝑚𝑟𝑖 𝑖 çë𝑠ℎ𝑡𝑗𝑒𝑣𝑒 𝑡ë 𝑔𝑗𝑦𝑘𝑢𝑎𝑟𝑎 ∗ 365 = 132 𝑑𝑖𝑡*ë*

*Tabela 12: Kohëzgjatja e gjykimeve në ditë për secilin gjyqtar për vitin 2022*

|  |  |  |  |
| --- | --- | --- | --- |
| **Gjyqtari** | **Çështje të pagjykuara** | **Çështje të gjykuara** | **Koha e përfundimit në ditë** |
| Nertil Kape | 63 |  295 | 77 |
| Edvan Veçani | 109 |  316  | 126 |
| Ardit KukaXhevdet Lika | 8991 |  405 387 | 8086 |

Nga sa më lart, rezulton se koha e nevojshme për përfundimin e çështjeve civile në tërësi është më e ulët se ajo për çështjet penale dhe për këtë ka ndikuar vendimmarrja e gjykatës për plotësimin e hetimeve, sidomos në rastin e kërkesave të seancës paraprake.

* 1. **Ngarkesa në çështje për çdo gjyqtar**

Në vitin 2022 në Gjykatën e Rrethit Gjyqësor Dibër kanë ushtruar detyrën katër gjyqtarë dhe gjatë këtij viti janë deleguar gjyqtarë për të gjykuar çështje në këtë gjykatë nga Gjykatat e Rrethit Gjyqësor Mat, Kurbin. Shkak i këtyre delegimeve, sidomos për çështjet penale, është konsumimi i trupës gjyqësore si pasojë e vendimmarjes në çështje të lidhura. Për vitin 2022 i janë paraqitur Këshillit të Lartë Gjyqësor pesë kërkesa për delegim të gjyqtarëve për të gjykuar për llogari të Gjykatës së Rrethit gjyqësor Dibër, numër më i vogël krahasuar me vitet paraardhëse, kur për shkak të mungesës në trupën gjyqësore për shkak se një nga gjyqtaret ka qenë me lejë lindje si dhe për faktin se para ndryshimeve në Koditn e Procedurës Penale gjyqtari i seancës paraprake nuk mund të gjykonte në themel çështjen, tre gjyqtarët që ushtronin funksionet konsumoheshin në fazat më të hershme të gjykimit apo në çështje të lidhura.

*Tabela 13: Çështje për secilin gjyqtar*

|  |  |  |  |  |
| --- | --- | --- | --- | --- |
| **Gjyqtari** | **Çështje të mbartura nga viti 2021** | **Çështje të reja të regjistruara nga data 01.01.2022** | **Çështje të gjykuara** | **Çështje në shqyrtim gjyqësor për vitin 2023** |
| Nertila Kape | 47 |  311 | 295 |  63 |
| Edvan Veçani | 60 |  365 | 316 |  109 |
| Ardit Kuka | 51 |  443 | 405 |  89 |
| Xhevdet Lika | 71 |  407 |  387 |  91 |
| Artan Çupi | 1 |  0 |  0 |  1 |
| Olti Skrame | 1 |  0 |  0 |  1 |
| Aurel Arapi | 1 |  0 |  0 |  1 |
| **TOTAL** | **232** | **1526** | **1403** |  **350** |

Shpërndarja e ngarkesës ndërmjet gjyqtarëve, me përjashtim të kryetares së gjykatës e cila për periudhën Prill-Dhjetor ka marrë 50% të ngarkesës së çdo gjyqtari, është pothuajse e barabartë në numër çështjesh (duke mos patur parasysh kompleksitetin e çështjeve). Në disa raste diferenca lidhet me shqyrtimin e një numri të lartë kërkesash të hetimeve paraprake për procedim penal, nga gjyqtari i hetimeve paraprake apo në mosbalancën e çështjeve të themelit me kërkesat penale dhe civile. Për një shpërndarje më të barabartë është e domosdoshme përmirësimi i sistemit elektronik të menaxhimit të çështjeve.

Nga të dhënat statistikore rezulton se ngarkesa e çdo gjyqtari me çështje është në një nivel mesatar, ngarkesë e cila mund të përballohet në kushtet aktuale, pra me organikën prej 4 gjyqtarë.

* 1. **Kontrolli gjyqësor nga gjykatat më të larta**

Sipas të dhënave statistikore të Gjykatës së Rrethit Gjyqësor Dibër rezulton se ndaj vendimeve gjyqësore të dhëna nga trupa gjyqësore e kësaj gjykate, pra ndaj 1403 vendimeve janë ushtruar në total 140 ankime në Gjykatën e Apelit Tiranë, nga të cilat 72 ankime ndaj vendimeve të dhëna për çështje civile dhe 68 ankime ndaj vendimeve të dhëna për çështje penale, si në gjykim themeli ashtu edhe kërkesa penale, përfshirë edhe masat e ekzekutimit. Nga ankimet për 25 prej tyre rezulton të jenë gjykuar 20 janë lënë në fuqi, 1 është prishur vendimi dhe kthyer për rigjykim dhe 5 të tjera është ndryshuar vendimi.

*Tabela 14: Vendimmarja e Gjykatës së Apelit Tiranë*

|  |  |  |
| --- | --- | --- |
| **Gjyqtari** | **Çështje të ankimuara** | **Mënyra e zgjidhjes së çështjes civile nga Gjykata e Apelit Tiranë:** |
| **Lënien në fuqi të vëndimit** | **Ndryshimin plotësisht të vendimit** | **Ndryshimin pjesërisht të vendimit** | **Prishjen e vendimit dhe pushimin e gjykimit** | **Prishjen e vendimit dhe kthimin për rigjykim** | **Mospranimin e ankimit** | **S’ka përgjigje** |
| Nertila | KAPE | 37 | 5 |  | 1 |  |  |  | 31 |
| Edvan | VEÇANI | 26 | 5 |  |  |  |  |  | 21 |
| Ardit  | KUKA |  30 | 3 |  | 2 |  | 1 |  | 24 |
| Xhevdet  | LIKA | 47 | 7 |  | 1 |  |  |  | 39 |
| Të tjerë | 0 |  |  |  |  |  |  | 0 |
| GJITHËSEJ | **140** | **20** | **0** | **4** | **0** | **1** | **0** | **115** |

Veç tabelës së mësipërme ka dhe ankime ndaj vendimeve të ndërmjetëme, por që nuk janë pasqyruar në tabelë. Siç shihet shqyrtimi i ankimeve për çështjet nga Gjykata e Apelit Tiranë, është vetëm për 1 *(një)* çështje, dhe kjo ka ardhur për shkak të mungesës së gjyqtarëve dhe ndikimit që ka pasur reforma në drejtësi.

Sa i përket çështjeve të rekursuara në Gjykatën e Lartë Tiranë nuk kemi të dhëna pasi akoma rezultojnë të pashqyrtuara ankimet në Gjykatën e Apelit ndaj nuk mund të japim ndonjë konkluzion të saktë sa i përket treguesit të “cilësisë së gjykimeve”, për çështjet e ankimuara të trupave gjykues.

**2.6 Kërkesat për heqje dorë nga gjykimi i çështjeve dhe përjashtimi i gjyqtarit nga shqyrtimi gjyqësor**

*Tabela 15: Kërkesat për heqje dorë*

|  |  |  |
| --- | --- | --- |
|  **Viti 2022** | **Pranim** | **Mospranim** |
| Kërkesë për heqje dorë 6 | 6 | 0 |
| Kërkesa për përjashtim 14 | 1 | 13 |

Nga analizat e të dhënave rezulton se për vitin 2022 janë paraqitur në total 6 kërkesa për dorëheqje nga gjyqtarët e kësaj gjykate dhe për të gjitha këto kërkesa është vendosur pranimi i tyre. Shkaqet e heqjes dorë nga gjykimi i çështjeve lidhen me pjesëmarrjen e gjyqtarëve në procese të tjera gjyqësore të lidhura apo vendimarrje të mëparshme ku janë shprehur me vlerësime nga të cilat cënohet paanësia, kjo edhe për shkak të numrit të vogël të gjyqtarëve të gjykatës (4 gjyqtarë); ekzistenca në marrëdhënie kredie ose konflikt gjyqësor me palët ndërgjyqëse dhe parashikimit në ligj të mosshqyrtimit të një çështje nga gjyqtari që më parë ka gjykuar një çështje tjetër të caktuar. Nuk rezulton si shkak për heqjen dorë nga shqyrtimi i çështjes ekzistenca e arsyeve të tjera serioze të njëanshmërisë.

Ndërkohë për vitin 2022 rezulton se kemi një numër më të madh kërkesash për përjashtim të trupës gjykuese, krahasuar me kërkesat për dorëhëheqje, kërkesa këto të paraqitura nga palët pjesëmarrëse në gjykim. Vetëm në një rast është vendosur pranimi dhe në 13 të tjera është disponuar me mospranim kërkese. Thuajse në të gjitha rastet e mospranimit është vendisur edhe gjobë për palën e cila ka paraqitur kërkesën, pasi kjo është vlerësuar si abuzive nga trupi gjykues. Shkaqet kryesore të rrëzimit të kërkesës për përjashtim janë: paraqitja nga pala kërkuese si shkak përjashtimi vendimarrja e ndërmjetme e gjyqtarit, mosparaqitja e arsyeve të njëanshmërisë nga ato të parashikuara në ligj, dhe mosdepozitimi i akteve për të provuar ekzistencën e arsyeve të njëanshmërisë.

**III.MENAXHIMI I LËVIZJES SË ÇËSHTJEVE GJYQËSORE**

* 1. **Mbikqyrja e progresit të çështjeve**

Në funksion të pakësimit të numrit të seancave gjyqësore dhe të uljes së kohëzgjatjes mesatare të shqyrtimit të çështjeve gjyqësore Gjykata ka bashkëpunuar me Prokurorinë e Rrethit Gjyqësor Dibër dhe Dhomën Vendore të Avokatisë Dibër për marrjen e masave të cilat passjellin reduktimin e kërkesave për shtyrje të gjykimit.

Gjithashtu, në mënyrë të vazhdueshme bashkëpunohet me institucionet vendore si Komisariati i Policisë Dibër dhe IEVP Burrel për marrjen e masave për zhvillimin e gjykimeve efektive siç janë: paraqitja e dokumentave të kërkuara përpara seancës, komunikimi i shpejtë me gjykatën edhe në rrugë elektronike, përmirësimi i mënyrës së kryerjes së njoftimeve, aplikimi i mënyrave alternative të njoftimit dhe të komunikimit.

Në këtë drejtim, Gjykata ka aplikuar komunikimin elektronik me e-mail dhe në telefon me avokatët apo me palët pjesëmarrëse në proces si ekspertët, psikologët etj.

Po ashtu është kërkuar bashkëpunimi me të gjitha institucionet vendore për komunikimin në rrugë zyrtare elektronike në një afat sa më të shpejtë nëpërmjet adresës elektronike zyrtare dhe me njësitë e qeverisjes vendore dhe Bashkitë lidhur me përmirësimin dhe konfirmimin në kohë të njoftimit me shpallje.

Në mbledhjet e gjyqtarëve janë evidentuar problematikat dhe shkaqet për shtyrjen e seancave dhe kohëzgjatjen e gjykimit, duke sugjeruar dhe masat që duhen marrë në këtë drejtim.

* 1. **Sistemi elektronik i menaxhimit të çështjeve gjyqësore (ICMIS)**

Në Gjykatën e Rrethit Gjyqësor Dibër aplikohet sistemi elektronik i menaxhimit të çështjeve ICMIS. Pavarësisht, përmirësimive të vazhdueshme të këtij sistemi nga përdorimi në praktikë evidentohen disa problematika:

Së pari, mosgjenerimi i të dhënave statistikore të sakta dhe sipas modelit të kërkuar, në funksion të statistikave të kërkuara nga Këshilli i Lartë Gjyqësor;

së dyti, mospërshtatja me ndryshimet ligjore në K.Pr.Civile dhe të K.Pr.Penale përsa i përket gjykimeve në dhomë këshillimi;

dhe së treti, si mospërjashtimi automatik nga gjykimi në themel i çështjes i gjyqtarëve që kanë shqyrtuar kërkesat në fazën e hetimeve dhe në seancë paraprake njëkohësisht, pa qënë e nevojshme kryerja e veprimeve të tjera nga përdoruesi si rishortimi i çështjes etj.

Megjithatë, në bashkëpunim me kompaninë mirëmbajtëse problemet e hasura gjatë përdorimit të tij kanë gjetur zgjidhje.

* 1. **Shorti elektronik**

Sistemi elektronik i menaxhimit të çështjeve ICMIS mundëson dhe ndarjen e çështjeve ndërmjet gjyqtarëve, me short elektronik. Janë respektuar kërkesat e vendimit të Këshillit të Lartë të Drejtësisë Nr. 238/1/a, datë 24.12.2008 “Për procedurat e ndarjes së çështjeve me short”, i ndryshuar me vendimin Nr. 282.8, datë 16.12.2011. Shorti zhvillohet në ditën e përcaktuar në një nga sallat e gjykatës e pajisur me monitor dhe duke mundësuar krijimin e kushteve për të garantuar pjesëmarrjen e personave të interesuar. Nga të dhënat statistikore rezulton se çështjet janë shpërndarë në mënyrë përafërsisht të barabartë për të gjithë gjyqtarët, duke patur parasysh numrin e çështjeve të regjistruara gjatë gadishmërisë së secilit gjyqtar apo për shkak të qënies gjyqtar i hetimeve paraprake.

Në fillim të vitit Zv/Kryetari i Gjykatës në zbatim të kompetencave ligjore nxjerr urdhërin për grafikun e gadishmërisë së gjyqtarëve, për një kohë 7-8 ditore sipas rendit alfabetik duke marrë për bazë mbiemrin e gjyqtarit.

* 1. **Përdorimi i sistemit audio**

Në lidhje me mënyrën e zhvillimit të seancave gjyqësore, në Gjykatën e Rrethit Gjyqësor Dibër, regjistrimi i seancave gjyqësore ka filluar më datë 01.12.2012. Në këtë Gjykatë sot funksionojnë 4 salla gjykimi me sistemin e regjistrimit audio. Për sallën e gjykimit për të miturit jemi ende në pritje të miratimit nga ana e strukturave përkatëse të implementimit të këtij sistemi me qëllim vënien në funskion të plotë të saj.

*Tabela 16: Numri i seancave audio për çdo gjyqtar*

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Gjyqtari** | **Seanca të regjistruara audio (SA)** | **Seanca të paregjistruara (SP)** | **Arsyeja e mos regjistrimit** | **Gjithësej** | **Në % (SA/TOT\*100)** |
| **(TOT)** |
| **1** | Nertila Kape | 623 | 45 | Gjykimet zhvillohen pa praninë e palëve dhe në dhomë këshillimi, referuar K.Pr.Penal dhe K.Pr Civile. | 668 | 93,2634731 |
| **2** | Edvan Veçani | 534 | 66 | Gjykimet zhvillohen pa praninë e palëve dhe në dhomë këshillimi, referuar K.Pr.Penal dhe K.Pr Civile | 600 | 89 |
| **3** | Ardit Kuka | 636 | 61 | Gjykimet zhvillohen pa praninë e palëve dhe në dhomë këshillimi, referuar K.Pr.Penal dhe K.Pr Civile. | 697 | 91,2482066 |
| **4** | Xhevdet Lika | 706 | 93 | Gjykimet zhvillohen pa praninë e palëve dhe në dhomë këshillimi, referuar K.Pr.Penal dhe K.Pr Civile. | 799 | 88,3604506 |
| **5** | Aurel Arapi | 2 | 0 |   | 2 | 100 |
|   | **TOTALI:** | **2501** | **265** |  | **2766** | **461,87213** |

Sipas statistikave, përdorimi i sistemit të regjistrimit audio nga 7 gjyqtar të kësaj gjykate, për periudhën 01-01-22-31.12.2022, është zbatuar në masën ***96 %***. Pjesa prej ***4%*** ka të bëjë me çështjet të cilat vetëm shortohen me sistem, por nuk zhvillohen seancat në audio për to, që kanë të bëjnë me çështje të veçanta penale si: “lejim vleftësim përgjimi telefonik”, “lejim kontroll banese”, “caktim mase sigurimi arrest në mungesë”, “seanca që sekretarët gjyqësor mbajnë proçesverbale konstatime vetëm në sitemin CCMIS,kur mungon me arsye gjyqtari”, “seanca që janë zhvilluar për masat e sigurimit pranë Spitalit, kur personi nën hetim ndodhet atje”, apo rastet e “urdhërave të ekzekutimit”.

Në krahasim me vitin 2021 kur përdorimi i sistemit audio është realizuar në masën 98%, në vitin 2022 konstatohet një rënie e këtij treguesi dhe shkaku lidhet me shtimin e një kategorie çështjesh të cilat referuar Kodit të Procedurës Penale zhvillohennë dhomë këshillimi, pas sistem si dhe faktin se për vitin 2022 kemi pasur një numër më të lartë kërkesash të cilat duhet të shqyrtohen në këtë formë. Për vitin 2023 prioritet kemi vijimin e mbajtjes së një niveli të lartë të zhvillimit të seancave gjyqësore të regjistruara në sistemin audio, duke pasur në konsideratë moscënimin e natyrës së procesit sipas parashikimeve proceduriale.

Sekretaret gjyqësore janë trajnuar për përdorimin e sistemit audio, kanë realizuar me sukses edhe transkriptimet e procesverbaleve të seancave dhe kanë zbatuar urdhërimet ligjore për dhënien kopje të regjistrimeve audio për palët.

Zbatimi i këtij sistemi ka ndikuar në rritjen e transparencës së gjykimit dhe në respektimin e rregullave të etikës dhe solemnitetit në gjykim si për gjyqtarët dhe për palët e avokatët.

**IV. ADMINISTRIMI I GJYKATËS DHE FUNKSIONIMI I PERSONELIT NDIHMËS**

* 1. **Organika dhe burimet njerëzore**

Për vitin 2022, referuar edhe organikës së Gjykatës së Rrethit Gjyqësor Dibër kanë ushtruar funksionet 4 gjyqtarë dhe 15 nëpunës të administratës gjyqësore, nga të cilët 1 Kancelar, 1 Kr/Sekretare, 1 K/D/Buxhetit, 1 specialist IT, 4 sekretare gjyqësore, 1 punonjës arkive, 1 nëpunës gjyqësor, 2 punonjës sigurie, 1 sanitare dhe 1 shofer - mirëmbajtës.

Në lidhje me trupën gjyqësore në kuadër të aftësimit dhe përditësimit të njohurive, por edhe detyrimeve që burojnë nga aktet ligjore dhe nënligjore në fuqi në Republikën e Shqipërisë, edhe për vitin 2022 nga ana e gjyqtarëve janë frekuentuar në vijimësi temat e përzgjedhura për trajnim pranë Shkollës së Magjistraturës, por edhe tema të tjera të organizuara nga struktura jashtë Shkollës. Gjithashtu, nga trupa gjyqësore njohuritë e përfituara janë aplikuar në mënyrë të vazhdueshme në kuadër të zgjidhjes edhe të çështjeve që janë parashtruar edhe nga gjykatat më të larta, pas ankimit ndaj vendimeve të kësaj gjykate.

Kështu, në të gjitha mbledhjet e trupës gjyqësore dhe administratës gjyqësore, janë shtruar për diskutim çështjet që janë paraqitur si shqetësuese si dhe janë trajtuar në fusnksion të zgjidhjes së tyre. Në mbledhjet e përgjithshme të gjyqtarëve janë diskutuar në mënyrë të vazhdueshme çështjet lidhur me unifikimin e praktikës gjyqësore, jo vetëm për problemet që trajtojnë në vetvete vendimet unifikuese të Kolegjeve të Bashkuara të Gjykatës së Lartë, por edhe vendimet e tjera që kanë trajtuar tema të tjera, që kanë interes të kihen në vëmendje dhe që u japin zgjidhje çështjeve konkrete gjyqësore.

Lidhur me administratën gjyqësore, po ashtu në vazhdimësi janë kryer mbledhje për të diskutuar problematikat që evidentohen gjatë punës së përditshme, në funksion të mbarëvajtjes së proçesit gjyqësor dhe përdorimit të sistemit elektronik të menaxhimit të çështjeve gjyqësore dhe sistemin audio të seancave gjyqësore.

Kontrollet e vazhdueshme që janë bërë në hedhjen e pasqyrimin e të dhënave të dosjesve gjyqësore apo mbajtjen e përmbledhur të shënimeve të proçesverbalet e seancave gjyqësore, kanë bërë që administrata gjyqësore të jetë më e vëmendshme në ndjekjen e procedurave ligjore dhe për rrjedhojë në vënien në efiçencë të etikës dhe solemnitetit të zhvillimit të seancave gjyqësore, të cilat gjithmonë janë mbajtur nën kontrollin dhe mbikqyrjen e trupave gjykues.

Megjithatë, pavarësisht diskutimeve dhe mbledhjeve të zhvilluara, në veprimtarinë e përditëshme konstatohen mungesa dhe problematika të cilat do të merrnin një zgjidhje më eficiente nëpërmjet trajnimeve të unifikuara me administratën gjyqësore edhe të gjykatave të tjera. Shkembimi i eksperiencave dhe orientimi i duhur i stafit administrativ për veprimet konkrete të secilit, do të sillte domosdoshmërisht edhe efektet pozitive në punën dhe rezultatin final të institucionit. Trajnimet e posaçme nga institucionet përgjegjëse do të ndikonin në eleminimin e një sërë vështirësish që hasen qoftë në përdorimin e teknologjisë së informacionit ashtu edhe në administrimin fizik të dokumentacionit dhe dosjeve.

1. **Zyra e Kancelarit të Gjykatës**

 Në Gjykatën e Rrethit Gjyqësor Dibër nga muaji Nëntor i vitit 2022 e në vijim detyrat e Kancelarit të Gjykatës ushtrohen nga Kryesekretarja e gjykatës, e komanduar në pozicionin e Kancelarit. Nga zyra e Kancelarit të Gjykatës është bërë përpjekje për kryerjen e veprimtarisë së përditshme në mënyrë sa më efiçiente me qëllim përfundimtar përmirësimin e punës administrative të Gjykatës. Megjithatë, trajnimi i kësaj kategorie punonjësish paraqet rëndësi të veçantë për vetë natyrën e punës që duhet të kryejë, në funksion të mirëmenaxhimit tërësor të veprimtarisë që ushtrohet në këtë zyrë.

**b. Zyra e marrëdhënieve me publikun dhe IT-së**

Për vitin 2022 marrëdhëniet me publikun referuar edhe strukturës organike janë kryer nga punonjësi i IT-së, prej momentit të rekrutimit në muajin Qershor të këtij viti. Fillimisht, për pjesën e parë të vitit 2022 këto marrëdhënie janë mbuluar nga Kancelari i Gjykatës. Edhe pas rekrutimit të punonjësit të IT-së bashkëpunimi ndërmjet tyre ka vijuar duke qenë se është Zyra e Kancelarisë së Gjykatës, e cila ka nën administrimin gjithë veprimtarinë e institucionit dhe dokumentacionin që bëhet hyrje, dhe u ofon shërbime publikut dhe të interesuarve që kanë veprime me Gjykatën.

Punonjësi i IT-së me vendim të Këshillit të Gjykatës është caktuar në pozicionin e Koordinatorit për të Drejtën e Informimit. Në bashkëpunim edhe me personat përgjegjës pranë Këshillit të Lartë Gjyqësor, zbaton Vendimet e këtij të fundit, duke aplikuar në praktikë detyrimet që rrjedhin prej këtyre akteve.

Edhe në lidhje me këtë punonjës është shumë i rëndësishëm trajnimi pranë Klgj-së ose nga personat përgjegjës me qëllim harmonizimin e praktikave për të gjitha gjykatat dhe lehtësimin e veprimtarisë që ky punionjës duhet të mbulojë.

1. **Kryesekretaria e Gjykatës dhe Sekretaret Gjyqësore**

Edhe për vitin 2022, sikundër kemi evidentuar edhe më sipër, pjesë e organikës së gjykatës, staf administrativ ndihmës i trupës gjyqësore janë përcaktuar edhe 1 Kryesekretare dhe 4 Sekretare gjyqësore. Për shkak të komandimit në pozicionin e Kancelarit të Gjykatës së Kryesekretares, në këtë pozicion, me qëllim vijimin e ushtrimit të detyrave, po ashtu është komanduar njëa nga sekretaret gjyqësore. Si rrjedhojë, për periudhën nëntor e vijim, 4 gjyqtarët e kësaj gjykate kanë zhvilluar seancat gjyqësore të asistuar nga 3 sekretre gjyqësore. Kjo ka sjellë vështirësi në zhvillimin dhe kohën e planifikuar të seancave gjyqësore, hera herës ka sjellë edhe pakënaqësi tek palët të cilëve u është dashur të presin deri në krijimin e kushteve për zhvillimin e procesit gjyqësor . Në lidhje me sekretaret gjyqësore vlen të theksohet se për vitin 2022, është përfunduar procedura e rekrutimit për 1 sekretare në muajin Maj 2022, ndërkohë që në muajin Shtator Këshilli i Lartë Gjyqësor është njoftuar për vakancën e krijuar si rezultat i plotësimit të moshës së pensionit për një sekretare tjetër gjyqësore. Megjithatë, pas kryerjes së procedurës bazuar ën aktet ligjore dhe nënligjore në fuqi, me vendimin e datës 20.12.2022, procedura është përfunduar pa fitues, për shkak se asnjë nga kandidatët nuk është kualifikuar. Vakancat e krijuara në stafin administrativ të gjykatës kanë sjellë vështirësi në veprimtarinë e përditshme, kryerjen brenda afatit të planifikuar të seancave gjyqësore, vështirësi të cilat pritet të reduktohen me zbatimin e hartës së re gjyqësore dhe plotësimin e vendeve vakante me staf nga gjykata që pritet ti bashkohet Gjykatës së Rrethit Gjyqësor Mat.

* 1. **Aksesi në gjykatë, transparenca dhe marrëdhënia me median dhe publikun**
1. **Transparenca e veprimtarisë së gjykatës**

Në përputhje me nenin 7 të Ligjit Nr. 119, datë 10.07.2014 “Për të drejtën e informimit” është përgatitur programi i transparencës për Gjykatën e Rrethit Gjyqësor Dibër, i cili përcakton kornizën ligjore të veprimtarisë së Gjykatës në kuadër të Ligjit Nr. 119/2014 “Për të drejtën e informimit”(LDI). Ky program është një mënyrë konkrete përmes së cilit Gjykata ndërton dhe rrit transparencën në punën e saj institucionale, nën garancinë e LDI-së. Informacioni i bërë publik në këtë program, synon të bëjë transparencën e veprimtarisë së punës së Gjykatës, nëpërmjet pasqyrimit të detajuar të tij në faqen zyrtare, [www.gjykata.gov.al](http://www.gjykata.gov.al/) si dhe në mjediset e pritjes së publikut. Programi i Transparencës pasqyrohet në rubrikat, tekstet, përmbajtjen, afatet kohore për bërjen publike të tij, mënyrën e bërjes publike, si dhe strukturën përkatëse, e cila prodhon ose administron dokumentin.

Në përmbajtje të programit të transparencës evidentohet skema e publikimit, e cila pasqyron menutë ku adresohet dokumenti në faqen zyrtare në internet. Përveç kësaj, çdo dokument, është i aksesueshëm edhe në skemë.

Dokumentacioni i bërë publik është i përditësuar në formë e përmbajtje. Faqja zyrtare e Gjykatës është ndërtuar në atë formë që mundëson informacion për publikun pa kërkesë, në një format lehtësisht të kuptueshëm. Në rubrikat e faqes zyrtare pasqyrohen edhe informacione që karakterizohen nga kufizime të identifikimit të të dhënave personale, për shkak të ruajtjes së privatësisë së individëve/subjekteve të të dhënave, etj.

Sa i përket respektimit të së drejtës së informimit dhe të dhënies së akteve personave të interesuar,ky shërbim është ofruar shpejtë dhe me cilësi nga zyra e Kancelarit të Gjykatës në bashkëpunim me zyrën e arkivit të kësaj gjykate.Gjykata pavarësisht sa kemi thënë më sipër,ka arritur një standart të lartë në orientimin e publikut dhe ofrimin e shërbimeve.Shërbimet ofrohen për publikun në çdo orë brenda orarit zyrtar të punës,nga ora 08.00-16.00.

Seancat gjyqësore shpallen publikisht në kohë reale në një vend të dukshëm në fasadën e gjykatës,ku jepet informacioni i plotë për palët,gjyqtarin e çështjes,sallën e gjykimit dhe orarin e gjykimit si dhe shpallen edhe listat e shortit të çështjeve,pas hedhjes së tyre çdo të enjte të javës.Megjithatë vlen të vihet në dukje në aspektin e respektimit të të drejtës së informimit, gjykatës i mungon një ambjent i posaçëm kontakti për studimin e dosjeve gjyqësore nga palët pjesëmarrëse në gjykim e avokatët e tyre, por për këtë është shfrytëzuar zyra e Kancelarit, ku dhe shërben si Kryesekretari e që përfitohen shërbimet gjyqësore.

1. **Aksesi në drejtësi**

Në vitin 2022 janë përdorur broshurat informuese, këndi i njoftimeve të gjykatës dhe monitori, i cili i mundëson palëve ndërgjyqëse, avokatëve dhe subjekteve të interesuara të marrin informacion në lidhje me shortin dhe seancat gjyqësore të planifikuara. I gjithë informacioni është publikuar dhe në faqen zyrtare në internet të gjykatës, ku palët nëpërmjet kodit të çështjes mund të kenë akses dhe në vendimet e gjykatës. Në përputhje me ligjin Nr. 48/2012 “Për mbrojtjen e të dhënave personale” dhe të akteve të dala në zbatim të tij të gjitha vendimet gjyqësore janë të anonimizuara.

Gjykata ka publikuar në faqen e saj zyrtare informacionin dhe dokumentacionin e disponuar prej saj, të parashikuar nga ligji, për publikim kryesisht nga autoriteti publik. Në kuadër të ligjit për të drejtën e informimit të gjitha kërkesat e paraqituara kanë marrë përgjigje në kohë, duke i vënë në dispozicion subjekteve të interesuar informacionin e kërkuar, në bashkëpunim dhe me arkivën, por duke pasur gjithmonë parasysh mbrojtjen e të drejtave të tjera, siç është mbrojtja e të dhënave personale.

Në raport me median gjykata ka trajtuar kërkesat për informacione apo ndjekje të seancave gjyqësore për çështje për të cilat kanë patur interes publik. Në këto raste media apo gazetarët personalisht janë informuar me anë të njoftimeve elektronike si dhe në raste të tjera të veçanta me kërkesë të tyre është mundësuar prezenca në seancat gjyqësore publike duke mbajtur shënime apo dhe pamje filmike.

Me qëllim rritjen e aksesit në drejtësi, është rritur numri i formularëve standart për kërkesa të ndryshme drejtuar gjykatës. Gjithashtu, është përmirësuar komunikimi në rrugë elektronike me përdoruesit e gjykatës.

Gjykata aplikon sistemin ICMIS, i cili është përmirësuar dhe konfiguruar në vazhdimësi.

Duhet të merren masa për ofrimin e një asistencë më të specializuar si interpretë etj., për personat me aftësi të kufizuar që marrin pjesë në procese apo marrin shërbim në gjykatë; për pajisjen dhe funksionimin e videokonferencës për sigurimin e zhvillimit të seancave pa praninë fizike të personave, duke përfshirë personat me aftësi të kufizuar si dhe të konsultimi online të dosjeve gjyqësore dhe të ngarkimit online të dokumentacionit gjyqësor dhe të provave që do të paraqiten në gjykim.

Në lidhje me sallat në gjykatë, vlerësojmë të theksojmë se salla e krijuar me qëllim zhvillimin e gjykimit me të mitur, si në rastin kur i mituri është në konflikt me ligjin edhe në rastin kur ai/ajo është viktimë e veprës penale, aktualizsht nuk është e pajisur me sistemin audio. Për këtë arsye, gjykimet me të mitur kanë vijuar edhe për vitin 2022 të zhvillohen në sallat e e tjera të gjykatës, duke krijuar vështirësi.

Gjithashtu, aktualisht në gjykatë mungojnë dhe ambientet e përshtatshme për akomodimin e të miturve, qofshin në çështje penale apo edhe familjare, ku mund të garantohej edhe zhvillimii takimeve me psikologët, kur kjo është e nevojshme.

Element tjetër që evidentohet është mungesa e hapësirave për sistemimin e dosjeve të arkivës. Aktualisht rezulton se dosjet janë sistemuar në zyrat të cilat në të shkuarën kanë funksionuar si zyra për stafin gjyqësor dhe administrativ. Megjithatë, për shkak të volumit të punës ndër vite, mungesa e ambjenteve të tjera të përshtatshme për ruajtjen e dosjeve ka bërë që këto zyra të shërbejnë si ambjente për ruajtjen e dosjeve. Nga ana e Gjykatës janë bërë përpjekje për të dakortësuar me Shërbimin e Arkivës së Rrethit që aktualisht ka në përdorim një pjesë të ambjenteve të katit 0 të godinës ku ndodhet gjykata, në mënyrë që një pjesë e këtyrë ambjenteve të kalojnë në përdorim të këtij institucioni për ta shfrytëzuar për ruajtjen e arkivës së gjykatës.

 Problematikë tjetër që evidentohet, lidhet po me ambjentet dhe konkretisht me faktin se në të njëjtën godinë, me të njëjtën hyrje gjendet edhe Prokuroria pranë Gjykatës së Rrethit Gjyqësor Dibër. Ndërkohë që për gjykatën ka hyrje të veçanta si për trupën gjyqëore dhe stafin administrativ dhe për publikun(orientuar sipas sallave të gjykimit, gjithsej dy hyrje të publikut), për Prokurorinë e Rrethit ka vetëm një hyrje(ajo që shërben si hyrje edhe për trupën gjyqësore dhe administratën gjyqësore), nëpërmjet së cilës bëhet edhe aksesi i përditshëm i publikut në shërbimet e Prokurorisë. Si rrjedhojë, pavarësisht konstatimit dhe diskutimit edhe me Drejtuesin e Prokurorisë, nuk është gjetur ende një zgjidhje për këtë problematikë. Aktualisht, rezulton se një punonjës sigurie i gjykatës qëndron tek hyrja kryesore, me qëllim orientimin e publikut dhe shmangien e qëndrimit në të njëjtat ambjente me stafin gjyqësor.

Për vitin 2022 është përmirësuar saktësia e njoftimeve duke i bashkalidhur atyre dhe aktet procedurale, me qëllim njoftimin në të njëjtën kohë të palëve edhe me të drejtat dhe detyrimet e tyre, si për t´u mbrojtur me avokat para se të fillojë procesi gjyqësor, për të paraqitur prova, për të kërkuar përjashtimin e ekspertëve dhe për të sugjeruar pyetjet që duan t’i bëhen atyre etj. Megjithatë, mbetet ende shumë punë në këtë drejtim pasi është i domosdoshëm edhe trajnimi i punonjësve të shërbimit postar në mënyrë që njoftimet për seancat gjyqësore apo aktet e gjykatës të kryhen në përputhje me parashikimet e Kodit të Procedurës Civile apo Penale. Nga ana e Zv.Kryetarit të Gjykatës në mënyrë të vazhdueshme është insistuar zbatimi me përpikmëri i kushteve të kontratës nga ana e ofruesit të shërbimit, por sërisht nuk është arritur një nivel optimal i shërbimit, pavarësisht përmirësismit.

1. **Administrimi i fondeve publike**

Për vitin 2022 buxheti i akorduar për Gjykatën e Rrethit Gjyqësor Dibër ishte 34.658.000 lekë, i cili është ndarë sipas zërave të pasqyruara në tabelë.

Fondi i akorduar për pagat dhe sigurimet shoqërore ka qenë në shumën 24 500 000 lekë dhe 2 932 000 lekë.

Fondi i shpenzimeve operative është planifikuar në shumën 5 230 000 lekë dhe është realizuar në masën 97.5 %. Përdorimi i këtij fondi është shpërndarë për mbulimin e shpenzimeve për shërbime të përgjithshme si energji, postë, ujë, internet etj., pagesat për taksat vjetore, pagesat për ekspertë ligjorë, përkthyes, psikologë dhe avokatë të caktuar kryesisht dhe për mbulimin e shpenzimeve për materiale zyre si letër, tonera, kancelari, mirëmbajtje të paisjeve elektronike, godine etj.

Fondi i investimeve është akorduar në shumën 1 692 000 lekë dhe është realizuar në masën 98.21%. Fondi i investimeve ka qenë i orientuar kryesisht në blerjen e paisjeve elektronike, mobiljeve për zyrat e gjyqtarëve dhe rikonstruksionin/mirëmbajtjen e godinës së gjykatës.

Procedurat e prokurimit publik janë realizuar në zbatim të ligjit Nr. 9643, datë 20.11.2006 “Për prokurimin publik”, i ndryshuar dhe akteve nënligjore të dala në zbatim të tij. Procedura është realizuar nëpërmjet faqes on line në faqen zyrtare të Agjencisë së Prokurimit Publik. Për vitin 2022 Gjykata ka zbatuar procedurat e prokurimit publik për fondet e vëna në dispozicion nga buxheti i shtetit dhe të ardhuarat e siguruara nga vetë institucioni.

*Tabela 24: Realizimi i Buxhetit*

|  |  |  |  |  |  |
| --- | --- | --- | --- | --- | --- |
| **Nr****.** | **Emërtimi sipas zërave** | **Viti 2021** |  | **Viti 2022** |  |
|  |  | **%** |  |  | **%** |
| **Plan** | **Fakt** |  | **Plan** | **Fakt** |  |
| 1. | Paga | 20.000 | 19.999 | 100 | 24.500 | 22.881 | 93.39 |
| 2. | Sigurime shoqërore | 2.800 | 2.800 | 100 | 2.932 | 2.931 | 99.97 |
| 3. | Shpenzime operative | 6.500 | 5.615 | 86.38 | 5.230 | 5.099 | 97.05 |
| 4. | Investime | 1.890 | 1.864 | 98.63 | 1692 | 1661,7 | 98.21 |
| 5. | 606Shpërblime punonjësitShpërblim pensionShpenzime të ardhura | 00- | 00185.2 | 00 | 24064172.6 | 23054.4167.7 | 95.8385.0097.16 |
| 6. | TOTALI | 31.190 | 30.463 | 97.67 | 34.8306 | 33.0248 | 95.29 |

*Tabela 25: Prokurimi publik*

|  |  |  |  |  |  |
| --- | --- | --- | --- | --- | --- |
| Nr. | Objekti prokurimit | Fondi limit në mijë lekë | Lloji i procedurës | Vlera e kontratës në mijë lekë |  |
| 1 | Blerje Fotokopje | 750000.00 | Blerje me vlerë të vogël | 517000.00 |  |
| 2 | Blerje Kancelari | 350000.00 | Blerje me vlerë të vogël | 260000.00 |  |
| 3 | Blerje kuti arkivi (mbajtje dokumentash) | 66666.00 |  Blerje e drejtpërdrejtë | 65082.60 |  |
| 4 | Blerje letër | 100000.00 |  Blerje e drejtpërdrejtë | 99166.10 |  |
| 5 | Blerje materiale pastrimi | 83333.00 |  Blerje e drejtpërdrejtë | 83316.66 |  |
| 6 | BLERJE NAFTE | 755833.00 | Blerje me vlerë të vogël | 755362.00 |  |
| 7 | Blerje paisje eletronike | 333333.00 | Blerje me vlerë të vogël | 238900.00 |  |
| 8 | BLERJE PAISJE ELETRONIKE (KOMPJUTER) | 85000.00 | Blerje me vlerë të vogël | 74800.00 |  |
| 9 | Blerje paisje të tjera zyre | 212660.00 | Blerje me vlerë të vogël | 200000.00 |  |
| 10 | BLERJE PAISJE ZYRE (KONDINSIONER) | 454000.00 | Blerje me vlerë të vogël | 428900.00 |  |
| 11 | Blerje Rafte druri për zyra | 65786.00 |  Blerje e drejtpërdrejtë | 65000.00 |  |
| 12 | Blerje Siguracion per mjetet e transportit | 33333.00 |  Blerje e drejtpërdrejtë | 33000.00 |  |
| 13 | Blerje Tonera | 375000.00 | Blerje me vlerë të vogël | 279500.00 |  |
| 14 | Libra Botime,( kode për gjyqtarë) | 50000.00 |  Blerje e drejtpërdrejtë | 36232.00 |  |
| 15 | RIPARIM DHE MIRËMBAJTJE KOMPJUTERA | 35000.00 |  Blerje e drejtpërdrejtë | 33572.00 |  |
| 16 | Shërbim dhe mirëmbajtje kaldaje | 16667.00 |  Blerje e drejtpërdrejtë | 16500.00 |  |
| 17 | Sherbim dhe mirembajtje te mjeteve te transportit | 133333.00 | Blerje me vlerë të vogël | 117000.00 |  |
| 18 | Shërbim mirëmbajtje eletrike | 16667.00 |  Blerje e drejtpërdrejtë | 15900.00 |  |
| 19 | Shërbim riparim mirëmbajtje rjeti te ujit | 34500.00 |  Blerje e drejtpërdrejtë | 32250.00 |  |
| 20 | SHËRBIM, PASTRIM DEZIFEKTIM PAJISJE ZYRE | 80000.00 |  Blerje e drejtpërdrejtë | 79560.00 |  |
| 21 | Shërbim,riparim dhe mirëmbajte kondincioner | 60000.00 |  Blerje e drejtpërdrejtë | 59800.00 |  |
| 22 | Uniforma,veshje pune(pelerina)për Gjyqtarët dhe sekretare | 100000.00 |  Blerje e drejtpërdrejtë | 99000.00 |  |

**V.OBJEKTIVAT E GJYKATËS PËR VITIN 2023**

Në vitin 2022 Gjykata e Rrethit Gjyqësor Dibër ka hedhur hapa të rëndësishëm në drejtim të arritjes së objektivave të vendosura në planin afatgjatë. Megjithatë, për t’i paraprirë dhe shoqëruar zbatimin e implementimit të hartës së re gjyqësore është i domosdoshëm përmirësimi i veprimtarisë në tërësi me qëllim rritjen e besueshmërisë në sytë e publikut, që kjo besueshmëri të bëhet sa më e prekshme, në çdo shërbim që ofrohet për publikun dhe jo vetëm.

Në këtë kuadër, objektivat kryesorë për vitin në vijim janë;

* Përmirësimi i të gjithë indikatorëve gjykatës si:
	+ Ulja e kohës së gjykimit;
	+ Ulja e numrit të çështjeve të mbartura;
	+ Rritja e normës së likujdimit të çështjeve, etj.
* Rritja e trajnimeve për administratën e gjykatës;
* Përmirësimi i infrastrukturës në drejtim të garantimit të aksesit në gjykatë nga përdoruesit me aftësi ndryshe;
* Pajisja e gjykatës me sistem video konferencë.
* Marrja e masave për monitorimin dhe mirëfunksionimin e sistemit të integruar për mbrojtjen nga zjarri, përmbytjet dhe rreziqe të tjera.

**Dibër më 19.01.2023**

**ZËVENDËSKRYETARE**

**NERTILA KAPE**